ANDREA GUZEL

ZIMNÉ A VIANOČNÉ VERŠE

PRE DETI AJ DOSPELÝCH

(ukážka)

Grafická a technická spolupráca: Mária Gubová, Jozef Furuglyáš,

Edícia: MEA 2000 o. z.– Mladá Éra Autorov nového tisícročia

Autorské práva vyhradené

ISBN 978-80-560-0113-4

Predslov

Milé deti a dospelí, niečo sme pre Vás vymysleli. Pár veršov pre všetkých, určite zaujímavých a pekných. Vianoce a zima, to je predsa príma.

Veselé čítanie do krásnych vianočných a zimných chvíľ.

(autorka)

OBSAH

Predslov 2

Vianoce pre dospelých 5

Vianoce - čas pre deti 7

Mikuláš náš 9

Láska vianočná 10

Prichádza Mikuláš 12

Zima 14

Sniežik sa chumelí 15

Láska 17

Pocit 19

Záletník 20

Pohľad z okna 22

Hľadanie 24

Vianočná pieseň 26

Mama 28

Zajac počkaj 29

Príma zima 31

Snehuliak 33

Vtáčik 35

Vianočná chvíľa 37

Kde si Mikuláš? 39

Ježiško 41

Prichádza zima 43

Vianočný stromček 45

Čakanie na Vianoce 47

Hurá Vianoce! 49

Sniežik 50

Detská tvár 52

Vianoce pre dospelých

Vianočný čas je čarovný,

prináša pokoj a radosť.

Každý stromček je krásny,

všade smiechu dosť.

Krásne sú Vianoce,

ľudia šťastím žiaria,

všetko sa ligoce,

darčeky k nim patria.

Každý sa teší a je rád,

keď pod stromčekom je darček.

A tvoj najvernejší kamarát,

ti určite splní sníček.

Všetci sa tešia, veď sú Vianoce,

malí i veľkí ich kúzlo prežívajú.

A komu sa čakať nechce,

už teraz Vianoce majú.

Vianoce - čas pre deti

Nedočkavé sú všetky deti,

kedy ten krásny čas priletí.

Čas Vianoc čarovných,

čo vykúzli všetko v nich.

Radosť v každej detskej tvári,

stromček vianočný vyčarí.

Veru je čas krásnych Vianoc,

deťom sa sníva o nich každú noc.

Úsmev detský, v očkách iskričky,

rozjasňuje stromček aj maličký.

Deti rúčky k nemu vystierajú,

nech nejaký darček už majú.

Nedočkavosťou sa deťom chvejú,

ich srdiečka aj túžby vrelé.

Pod stromčekom očakávajú,

splnené priania skvelé.

Vianoce- hurá kričia všetky deti,

vianočný stromček všade svieti.

Lásku a pohodu čas Vianoc vnáša,

deťom úsmev a šťastie prináša.